Beurtkrag afgegradeer na fase 4Argieffoto (Pixabay) Eskom het aangekondig dat hy Dinsdagaand van 22:00 tot 23:00 weer fase 4-beurtkrag gaan toepas. Eskom het Maandagmiddag fase 4-beurtkrag na fase 6 opgeskuif weens tegniese probleme by sy Medupi-kragsentrale in Limpopo wat ’n tekort aan opwekkingskrag veroorsaak. Die swaar reën het boonop ook probleme met die hantering van steenkool, sowel as bedryfsprobleme veroorsaak. Luidens ’n verklaring uitgereik deur Eskom werk die tegniese span hard om die tegniese probleme te herstel. Volgens Jabu Mabuza, voorsitter van die Eskom-raad, is die kragvoorsiener jammer dat beurtkrag wéér ingestel moet word Dinsdag. “Ons vra opreg om verskoning aan alle Suid-Afrikaners vir die ongerief wat beurtkrag veroorsaak,” sê Mabuza. Mabuza sê Eskom sal Suid-Afrikaners op die hoogte hou van die kragsituasie by Medupi. Waar kry ek my beurtkragskedule? Indien Eskom jou elektrisiteit verskaf, kan jy jou beurtkragskedule kry deur www.loadshedding.eskom.co.za te besoek of 0860 037 566 te skakel. Indien ŉ munisipaliteit jou elektrisiteit voorsien, kan jy die volgende webwerwe besoek of inbelsentrums skakel. City Power (Johannesburg): www.citypower.co.za of 086 056 2874 Ekurhuleni (Oos-Rand, Gauteng): www.ekurhuleni.gov.za of 086 054 3000 Tshwane Metro (Pretoria): www.tshwane.gov.za of 012 358 9999 eThekwini (Durban en omliggend): www.durban.gov.za of 080 131 3111 Stad Kaapstad: www.capetown.gov.za of 086 010 3089 Nelson Mandelabaai: www.nelsonmandelabay.gov.za of 041 506 5555 Polokwane (Limpopo): www.polokwane.gov.za of 015 290 2490 eMalahleni (Witbank en omliggend): www.emalahleni.gov.za of 013 690 6911 Umhlathuze: www.umhlathuze.gov.za of 080 022 2827